text: Demonstrerer mod planerne om at hæve pensionsalderen
  11 februar 2017 kl. 10.04
  Lørdag formiddag er Kirketorvet i Vejle rammen om en protest mod regeringens planer om at hæve pensionsalderen.
  Bag demonstrationen står lagerarbejder Bjarne Lykke, der også er tillidsrepræsentant på HP. Frugt i Vejle.
  - Jeg har arrangeret demonstrationen fordi jeg ikke tror jeg kan arbejde til jeg skal på pension. Jeg har ikke den tro, fordi jeg har set hvordan mine forældre var slidt op inden deres. Og jeg skal arbejde længere end de skulle.
   Hver dag hører jeg, hvordan kollegaer snakker om det. Jeg er bange for at ikke mange af os med fysisk arbejde kommer  til at nyde vores otium, siger Bjarne Lykke, der er 48 år, om baggrunden for demonstrationen, som han har inviteret til på Facebook.
  Kort før demonstrationen gik i gang lørdag kl. 11 var der på Facebook tilmeldt 237 deltagere - mens 737 havde vist interesse.
  Under demonstrationen vil der være taler af Bjarne Lykke, tillidsmand H.P. frugt, Vejle, Jane Norman Larsen, tillidsmand Kastrup Lufthavn, Thomas Hesselberg, tillidsmand Haldor Topsøe, Frederiksværk, Henning Overgaard, forbundssekretær 3F, Martin Jensen, formand for 3F Vejle, Peter Hummelgaard Thomsen, MF, Socialdemokratiet, Amager, Karina Lorentzen, fhv. MF, SF, Kolding, Jan Hoby, Næstformand LFS (landsforeningen for socialpædagoger), København og Christian Juhl, MF, Enhedslisten, SønderJylland.
  Ser frem til demo i #Vejle her til formiddag med bl.a. @PHummelgaard som taler og et par musikalske indslag fra mig #dkpol #Sydjylland pic.twitter.com/C0eX4kCPQS
  
  